《袁简斋得余归信以诗寄投次韵奉答 其二》
明代·钱琦

无限离怀托酒卮，挑镫重检箧中词。真如仙爪搔逢痒，那有官声掩到诗。

尘积琴樽闲拂拭，园荒松菊急抚持。相将共订名山业，为遣飞鸿预寄知。

作者简介：（1469—1549）浙江海盐人。字公良，号东畬。正德三年进士，知盱眙县。力御农民军。邑赖以全。升临江知府，调思南。请老归。有《钱子测语》、《东畬集》、《祷雨录》等。